Tiltale for overtrædelse af Straffelovens § 260, stk. 1, nr. 1, jf. § 21, forsøg på ulovlig tvang
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Liv og legeme;
Personlig frihed, fred og ære;

/

45-årig kvinde straffet med fængsel for forsøg på ulovlig tvang i By

En 45-årig kvinde var tiltalt for den 24. juli 2021 at være trængt ind på en privatadresse og
med trusler have forsøgt at tvinge en mand og kvinde til at betale et økonomisk mellem-
værende, som hun havde med manden. Sagen var, at den 45-årig havde lånt manden 1.000
kr. gennem en Facebook gruppe. Gælden blev ikke betalt fuldt ud og var ifølge den 45-årige
løbet op i 4.000 kr. med renter og gebyrer. Manden erkendte at have lånt penge af kvinden
og erkendte at skylde nogle renter, som han ikke havde været i stand til at betale. For at
inddrive beløbet mødte den 45-årig kvinde op på mandens bopæl bevæbnet med et bat. Hun
gik om i haven, hvor manden sad og videre ind i stuen, hvor kvinden og 2 børn på 9 og 11 år
befandt sig. Den 45-åring hævede battet op over hovedet og forlangte, at be-løbet blev
betalt, eller at der blev stillet sikkerhed for beløbet samtidig med, at hun udtalte, at hun ville
sende nogle folk ud for at ordne tingene for hende. Pengene blev ikke betalt, og den 45-årig
forlod ejendommen igen.

Ved at møde op på mandens privatadresse med et bat, som hun hævede op over hovedet,
samtidig med at hun udtalte, at hun ville sende nogle folk ud for at ordne tingene for hende,
forsøgte den 45-årig ved trussel om vold at tvinge manden til at betale et pengebe-løb. Den
45-årig gjorde sig derved skyldig i forsøg på ulovlig tvang. Handlingen blev alene henført
som forsøg, da manden ikke betalte de penge, som den 45-årig forlangte.

Kvinden blev straffet med 60 dages fængsel, hvoraf de 20 dage skulle afsones. De reste-
rende 40 dage blev gjort betinget af, at hun ikke begik noget strafbart i en periode på 1 år fra
endelig dom.

Dommen er afsagt den 23. august 2022.

Den 45-årig ankede dommen til Vestre Landsret med påstand om, at straffen blev formil-det.

Sagen har rettens j.nr. 99-4515-2021.